Actualizare 18:00: Cristian David nu a ajuns nici până la această oră la sediul Direcției Naționale Anticorupție, în schimb, mama lui se află acum în sediu și își așteaptă avocatul, pentru a putea vorbi cu procurorul de caz.

Actualizare 15.20. Cristian David a demisionat din PNL pentru a nu afecta imaginea partidului, în urma acuzaţiilor DNA.

Acesta nu putea justifica suma de 60.000 de euro, astfel că a invocat un împrumut pe care i l-ar fi acordat mamei sale pentru construirea unei case.

Procurorii au indicii că pentru a justifica în declaraţia de avere depusă la data de 14 iunie 2013 o sumă de bani, Cristian David ar fi consemnat în fals, la rubrica „venituri din alte surse”, primirea a 60.000 euro, cu titlu de „restituire împrumut”, de la mama sa.

La rândul său, mama acestuia ar fi făcut demersuri pentru încheierea formală a unui antecontract de vânzare – cumpărare a unui apartament în judeţul Prahova pentru suma de 60.000 euro.